CELEX: 62015TA0068
Language: el
Date: 2018-09-19 00:00:00
Title: Υπόθεση T-68/15: Απόφαση του Γενικού Δικαστηρίου της 19ης Σεπτεμβρίου 2018 — EE Ferries κ.λπ. κατά Επιτροπής (Κρατικές ενισχύσεις — Ενίσχυση υπέρ της μόνιμης οδικής και σιδηροδρομικής ζεύξης του στενού του Øresund — Δημόσια χρηματοδότηση χορηγηθείσα από το Σουηδικό και το Δανικό Δημόσιο στο έργο υποδομής για τη μόνιμη ζεύξη του στενού του Øresund — Κρατικές εγγυήσεις — Φορολογικές ενισχύσεις — Απόφαση περί μη προβολής αντιρρήσεων — Απόφαση που διαπιστώνει ότι δεν υφίσταται κρατική ενίσχυση — Προσφυγή ακύρωσης — Πράξη δεκτική προσφυγής — Παραδεκτό — Παράλειψη κίνησης επίσημης διαδικασίας έρευνας — Σοβαρές δυσχέρειες — Έννοια του καθεστώτος ενισχύσεων — Ενισχύσεις για την προώθηση σημαντικών σχεδίων κοινού ευρωπαϊκού ενδιαφέροντος — Εκτίμηση του στοιχείου ενίσχυσης που υφίσταται σε εγγύηση — Περιορισμένος χαρακτήρας του στοιχείου ενίσχυσης που υφίσταται σε εγγύηση — Αναλογικότητα — Δικαιολογημένη εμπιστοσύνη)

29.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 392/20
            
         
      Απόφαση του Γενικού Δικαστηρίου της 19ης Σεπτεμβρίου 2018 — EE Ferries κ.λπ. κατά Επιτροπής
      (Υπόθεση T-68/15) (1)
      
      ((Κρατικές ενισχύσεις - Ενίσχυση υπέρ της μόνιμης οδικής και σιδηροδρομικής ζεύξης του στενού του Øresund - Δημόσια χρηματοδότηση χορηγηθείσα από το Σουηδικό και το Δανικό Δημόσιο στο έργο υποδομής για τη μόνιμη ζεύξη του στενού του Øresund - Κρατικές εγγυήσεις - Φορολογικές ενισχύσεις - Απόφαση περί μη προβολής αντιρρήσεων - Απόφαση που διαπιστώνει ότι δεν υφίσταται κρατική ενίσχυση - Προσφυγή ακύρωσης - Πράξη δεκτική προσφυγής - Παραδεκτό - Παράλειψη κίνησης επίσημης διαδικασίας έρευνας - Σοβαρές δυσχέρειες - Έννοια του καθεστώτος ενισχύσεων - Ενισχύσεις για την προώθηση σημαντικών σχεδίων κοινού ευρωπαϊκού ενδιαφέροντος - Εκτίμηση του στοιχείου ενίσχυσης που υφίσταται σε εγγύηση - Περιορισμένος χαρακτήρας του στοιχείου ενίσχυσης που υφίσταται σε εγγύηση - Αναλογικότητα - Δικαιολογημένη εμπιστοσύνη))
      (2018/C 392/23)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: HH Ferries I/S, πρώην Scandlines Øresund I/S (Ελσινόρη, Δανία), HH Ferries Helsingor ApS (Ελσινόρη), HH Ferries Helsingborg AB, πρώην HH-Ferries Helsingborg AB (Helsingborg, Σουηδία) (εκπρόσωποι: M. Johansson, R. Azelius, P. Remnelid και L. Sandberg-Mørch, δικηγόροι)
      
         Καθής: Ευρωπαϊκή Επιτροπή (εκπρόσωποι: L. Flynn, S. Noë, R. Sauer και L. Armati)
      
         Παρεμβαίνοντα υπέρ της καθής: Βασίλειο της Δανίας (εκπρόσωποι: αρχικά C. Thorning, στη συνέχεια J. Nymann-Lindegren, επικουρούμενοι από R. Holdgaard, δικηγόρο), Βασίλειο της Σουηδίας (εκπρόσωποι: αρχικά E. Karlsson, L. Swedenborg, A. Falk, C. Meyer-Seitz, U. Persson και N. Otte Widgren, στη συνέχεια A. Falk, C. Meyer-Seitz, L. Zettergren και H. Shev)
      
         Αντικείμενο
      
      Προσφυγή δυνάμει του άρθρου 263 ΣΛΕΕ, με αίτημα την ακύρωση της απόφασης C(2014) 7358 τελικό της Επιτροπής, της 15ης Οκτωβρίου 2014, περί μη χαρακτηρισμού ορισμένων μέτρων ως κρατικών ενισχύσεων και περί μη προβολής αντιρρήσεων κατόπιν της διαδικασίας προκαταρκτικής εξέτασης που προβλέπεται στο άρθρο 108, παράγραφος 3, ΣΛΕΕ, σχετικά με τις κρατικές ενισχύσεις SA.36558 (2014/NN) και SA.38371 (2014/NN) — Δανία, καθώς και SA.36662 (2014/NN) — Σουηδία, σχετικά με τη δημόσια χρηματοδότηση έργου υποδομής για τη μόνιμη οδική και σιδηροδρομική ζεύξη του στενού του Øresund (ΕΕ 2014, C 418, σ. 1, και ΕΕ 2014, C 437, σ. 1).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση C(2014) 7358 τελικό της Ευρωπαϊκής Επιτροπής, της 15ης Οκτωβρίου 2014, καθόσον στην απόφαση αυτή η Επιτροπή δεν ήγειρε αντιρρήσεις επί των φορολογικών ενισχύσεων σχετικά με την απομείωση της αξίας των περιουσιακών στοιχείων και με τη μεταφορά των ζημιών που χορήγησε το Βασίλειο της Δανίας στην Øresundsbro Konsortiet και επί των εγγυήσεων που χορήγησαν στην Øresundsbro Konsortiet το Βασίλειο της Δανίας και το Βασίλειο της Σουηδίας.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Η Επιτροπή φέρει, πέραν των δικών της δικαστικών εξόδων, τα δικαστικά έξοδα των HH Ferries I/S, HH Ferries Helsingor ApS και HH Ferries Helsingborg AB.
               
            
                  4)
               
               
                  Το Βασίλειο της Δανίας και το Βασίλειο της Σουηδίας φέρουν τα δικαστικά τους έξοδα.
               
            
         (1)  EE C 138 της 27.4.2015.